 Akiwa njiani kuelekea Mikoa ya Lindi na Mtwara Rais Magufuli alizungumza na wananchi wa Ikwiriri na kupokea kero zao ambapo amewaagiza Mamlaka ya Maji katika Mji huo kuhakikisha mradi wa maji uliojengwa na kukamilika tangu mwaka 2015 kwa gharama ya Shilingi Bilioni 5, unaanza kutoka maji kabla ya mwisho wa Mwezi wa tatu na kupiga marufuku utozaji wa ushuru kwa wafanyabiashara wadogowadogo wa mazao. 